Scutum inggih punika salah satunggaling wujud rasi lintang ingakng alit, ingkang kalebet gangsal konstelasi ingkang paling alit wonten ing langit, ingkang dipuntepangaken wonten ing abad kaping pitulas. Scutum inggih nama Latin saking "Perisai (shield)". Konstélasi scutum mapan wonten ing pérangan langit siish kidul. Scutum dipuntepangaken sepisanan déning astronom saking Polen Johanne Hevelius ing abad kaping pitulas.

Sajarah 
Piyambakipun maringi rasi lintang kasebat kanthi nama scutum amargi gadhah teges "the shield Sobieski" utawi "perisai Sobieski" kanggé ngurmati menangipun wadyabala Polen-Ostenrik-Jerman nalika jumeneng nata kaisar Ottoman nalika wonten Perang Wina ing taun 1683. Pasukan sekuthu ingkang dipunpandhegani déning Raja Polen, inggih punika John III Sobieski ingkang salajengipun ugi mbiyantu Hevelius yasa malih papan observasinipun sasampunipun kebakaran. Nama konstelasinipun lajeng dipuncekak dados Sucutum, the shield.
Asiling deskripsi saha bagan rasi lintang saking Hevelius sepisanan dipuntepangaken wonten ing sasi Agustus 1684 wonten ing Acta Eruditorium, satunggaling jurnal sains saben dintenipun.

Titikanipun 
Rasi lintang Scutum gadhah area ingkang ambanipun kirang langkung 109 drajat pasagi lan boten gadhah lintang ingkang dipunmangertosi dados planit-planit. Rasi lintang Scutum ingkang saé piyambak dipuntingali wonten ing jam 9 dalu, ing sadangunipun sasi Agustus.
Scutum mapan wonten ing laladan ingakng padhang wonten ing galaksi Bimasekti lan wujudipun alit. Lintang-lintang ingkang padhang piyambak wonten ing lebetipun rasi lintang scutum inggih namung gadhah magnitude kaping sekawan, lan boten wonten ingkang dipunparingi nama. Nanging rasi lintang punika ngewrat satunggaling kelompok kluster lintang ingkang misuwur minangka kluster "Wild Duck" amargi wujudipun ingkang kados bèbèk. Lintang ingkang padhang piyambak ingkang wonten ing konstelasi punika inggih [7749] alpha Scuti, utawi ingkang ugi dipunkenal kanthi sebatan lonnina ("of John"), satunggaling raksasa oranye ingkang dipunklasifikasi minangka satunggaling lintang variabel, ingkang mapan wonten ing satunggaling papan ingakng tebihipun kirang langkung 174 taun cahya sakin bumi.
7750 beta Scuti, inggih lintang ingkang padhang piyambak nomer kalih, inggih punika jinis lintang ganda ingkang tebihipun 690 taun cahya. Lintang punika ngewrat cahya raksasa jene lan dipunampingi lintang ingkang lemes. Lintang sanèsipun inggih punika [7753] delta Scuti inggih punika satunggaling raksasa pethak kanthi kalih optik, ingkang tebihipun 187 taun cahya saking Bumi.
Scutum ugi ngewrat sapérangan objek langit lebet ingkang sanget narik kawigatosanipun para panaliti inggih satunggaling ingkang paling dipunremeni inggih punika kluster Wild Duck, utawi Messier 11 (NGC 6705), lan Messier 26 (NGC 6694).
gangsal lintang ingkang padhang wonten ing Scutum inggih punika wonten (α Sct, β Sct, δ Sct, ε Sct lan η Sct) ingkang punika desain salajengipun saking 1,6,2,3 lan 9 Aquilae
Scutum ugi kalebet wonten ing konstelasi kulawarga Hercules, sesarengan kaliyan rasi lintang sanèsipun inggih punika konstelasi Hercules, Sagitta, Aquila, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Centaurus, Lupus, Corona Australis, Ara, Triangulum Australe lan Crux.
Konstelasi Scutum ugi dipunkiteri déning konstelasi sanèsipun kados ta Aquila, Sagitarius lan Serpens Cauda.

Cathetan suku 

Rasi lintang